TPS esitti kauden parastaan | Suomen Palloliitto
Etusivu > TPS esitti kauden parastaan
15.9.2019 klo 11.52
TPS otti Naisten Liigan alemmassa loppusarjassa jo toisen peräkkäisen voiton. Viime viikonloppuna kaatui ONS Oulussa 3-2, mutta nyt kyyti oli vieläkin hurjempaa. TPS oli kaatanut runkosarjassa jo kaksi kertaa Ilveksen, mutta nyt tamperelaiset jäivät oikein kunnolla Palloseuran jyrän alle. TPS:n komeat voittolukemat olivat murskaavat 5-0.
- Olihan tämä onnistumisten suhteen kauden kärkipeli meiltä. Tänään tehtiin oikein niitä asioita, mitä ollaan koko vuosi harjoiteltu ja opiskeltu. Saatiin taas nopea maali, mutta Ilves pääsi myös sen jälkeen peliin mukaan. Toinen maalimme aivan avausjakson lopuuun tuli todella hyvään paikkaan. Ovathan nämä loppunumerot varmaan hieman liian tylyt, TPS-luotsi Petteri Joensuu myönsi tyylikkäästi turkulaisten sivuilla.